ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

...ซามูไร บอนด์
“เวลาเจองานหนักต้องบอกตัวเองว่านี่คือโอกาสในการเตรียมพร้อมสู่ความเป็นมืออาชีพ” คำสอนดีๆ จากพระมหาวุฒิชัย วชิรเมธี (ว.วชิรเมธี) วัดเบญจมบพิตรฯ
...l... สุดยอดต้องนี่ ขรรค์ ประจวบเหมาะ กรรมการผู้จัดการธนาคารอาคารสงเคราะห์ (ธอส.) แม้วาระการทำงานจะไล่จี้ก้น แต่ไม่พะวงกับการทำงานในหน้าที่ สั่งเจ้าหน้าที่ลุยงานเต็มพิกัดแม้ลูกค้าที่ติดเครดิตบูโรหลายรายจะมีปัญหาในการเข้าถึงแหล่งเงินทุน เนื่องจากมีชื่อติดบัญชีดำอยู่ถึง 3 ปีตามข้อกฎหมาย ทำให้การกู้ยืมเงินจากสถาบันการเงินมีปัญหา แต่หากมาที่ ธอส.ช่วงนี้จะเปิดโอกาสให้กับลูกค้าที่ติดเครดิตบูโรที่มีการชำระหนี้หมดแล้ว แต่ยังมีชื่อค้างอยู่ 3 ปี ให้สามารถกู้เงินกับทางธนาคารได้ ไม่ให้พวกเขาเหล่านี้ติดล็อกเหมือนที่อื่นๆ ใครจะเอาอย่างเชิญตามสบาย 
...l... ใกล้ชิดติดกันนั้น บริษัท อินโฟซิส เทคโนโลยีส์ บริษัทส่งออกบริการซอฟต์แวร์รายใหญ่อันดับ 2 ของอินเดีย ประกาศปิดบริษัทในเครือที่เป็นศูนย์เอาต์ซอร์สในกรุงเทพฯ ซึ่งเป็นบริษัท 1 ใน 3 แห่งที่อินโฟซิสฯ ซื้อกิจการมาจากรอยัล ฟิลิปส์ อิเล็กทรอนิกส์ โดยให้เหตุผลว่าศูนย์แห่งนี้มีขนาดเล็กมาก มีพนักงานไม่ถึง 50 คน ใครเป็นลูกค้าหนาววววว...
...l... หุ้นธนาคารทหารไทย (TMB) ที่ บุญทักษ์ หวังเจริญ นั่งเป็นประธานเจ้าหน้าที่บริหารและกรรมการผู้จัดการใหญ่ วิ่งได้ใจจากหุ้นละ 1.60 บาท มาผงาดเหนือ 2 บาท ขนาดเจ้าตัวยังงงว่ากินดีหมีหัวใจเสือกันมาจากไหน สอบถามทีมงานเซียนหุ้นพันล้าน เอกยุทธ อัญชันบุตร เจ้าของฉายา “จอร์จ ตัน” ประธานบริหารเครือโอเรียนเต็ล มาร์ท กรุ๊ป ได้ฟามว่า หุ้นตัวนี้ขึ้นมาถึง 3040% แล้ว น่าจะได้เวลาพักเหนื่อยบ้าง แม้ บิ๊กมอร์แกน สแตนเลย์ ซึ่งเป็นพันธมิตรของบริษัทหลักทรัพย์รายหนึ่งในเมืองไทย เคยแนะนำปรับเพิ่มน้ำหนักการลงทุนในหุ้น TMB โดยกำหนดราคาเป้าหมายไว้หุ้นละ 2 บาท จนเริ่มมีกลุ่มนักลงทุนต่างประเทศให้ความสนใจเข้าซื้อสะสม แต่ใครเข้าไปช่วงนี้อาจติดดอยคอยชะเง้อหาได้ 555...